Съобщение за инвестиционно предложение за изграждане на автоматизирана поливна система за 260 дка насаждения от кайсии и ползване на съществуващ тръбен кладенец за целите на напояването – имоти с идентификатори 30377.18.23 и 30377.18.12, землище на с. Зафирово, общ. Главиница, обл. Силистра
СЪОБЩЕНИЕ 
по чл. 5, ал. 2 на Наредбата за условията и реда за извършване на ОВОС

Внесеното от възложителя – ЗП Д. Боранов инвестиционно предложение за изграждане на автоматизирана поливна система за 260 дка насаждения от кайсии и ползване на съществуващ тръбен кладенец за целите на напояването – имоти с идентификатори 30377.18.23 и 30377.18.12, землище на с. Зафирово, общ. Главиница, обл. Силистра, попада в обхвата на Приложение № 2 към чл. 93, ал. 1, т. 1 и т. 2 на Закона за опазване на околната среда /ЗООС/: 

т. 10 - Инфраструктурни инвестиционни предложения, буква н) - Схеми за добив на подземни води и изкуствено подхранване на подземни води (невключени в приложение № 1);

т. 1 - Селско, горско и водно стопанство, буква в) - Мелиоративни дейности в селското стопанство, включително напояване и пресушаване на земи.

В тази връзка и на основание чл. 93, ал. 1, т. 1 на ЗООС, ИП в неговата цялост подлежи на процедура за преценяване на необходимостта от извършване на оценка на въздействието върху околната среда /ОВОС/. Съгласно чл. 82, ал. 3 от Закона, когато за осъществяване на ИП трябва да се развият и други, свързани с основния предмет на оценка, спомагателни или поддържащи дейности, те също се включват в изискващата се оценка, независимо дали самостоятелно попадат в обхвата на приложения № 1 или 2 на Закона. Ако спомагателните или поддържащите дейности самостоятелно като ИП са предмет на ОВОС, всички оценки се съвместяват, като се провежда една обединена процедура.
Дълбочината на кладенеца е 136 м. Монтажните работи се свеждат до изкопни дейности по трасетата на разпределителните тръбопроводи, свързване по тръбната мрежа и поливните крила, филтровия възел, обратно засипване на изкопите. Изкопаването е механизирано. Дълбочина на изкопа - минимум 0.7 м и максимум 1 м. Ширината на изкопа е 0.2 м, до максимум 0.5 м. Общата техническа схема се състои от: водовземен и команден възел, в който се включват съоръженията за пречистване на водата и подаване на торове, транспортна тръбна мрежа, поливни батерии, които се състоят от разпределителен водопровод, поливни крила и капкообразуватели.
Налично е становище за допустимост от БД „Дунавски район“.
Съгласно чл. 2, ал. 1, т. 1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони, следва да се извърши процедура по преценяване на вероятната степен на въздействие върху защитените зони. В съответствие с чл. 31, ал. 4 на Закона за биологичното разнообразие, оценката за съвместимост ще се извърши чрез процедурата за преценяване на необходимостта от извършване на ОВОС.
Възложителят е уведомен за действията, които трябва да предприеме, с писмо на РИОСВ – Русе с Изх. № АО-1161-6/26.3.2026 г. Копие на писмото е изпратено до община Главиница, кметство село Зафирово и БД „Дунавски район“. 
